സ്വർണപ്പാടങ്ങളിലേയ്ക്ക് എത്തുന്നതിനായി കൂടുതൽ ആളുകളും ആശ്രയിച്ചത് തെക്കുകിഴക്കൻ <MASK> ഡൈയ, സ്കാഗ്‍വേ തുടങ്ങിയ തുറമുഖങ്ങളിലൂടെയുള്ള നാവികയാത്രയായിരുന്നു. ഇവിടെനിന്ന്, ക്ലോണ്ടിക് ഖനിജാന്വേഷകർ ചിൽക്കൂട്ട് അല്ലെങ്കിൽ വൈറ്റ് പാസ് വഴിത്താരകളിലൂടെ യൂക്കോൺ നദിയിലേയ്ക്കും തുടർന്നു ജലയാത്രനടത്തി ക്ലോണ്ടിക്കിലെത്തുകയുമായിരുന്നു ചെയ്തിരുന്നത്. പട്ടിണിയെ പ്രതിരോധിക്കുവാൻ ഓരോരുത്തരും കനേഡിയൻ അധികാരികൾ വിതരണം ചെയ്തിരുന്ന ഒരു വർഷത്തേയ്ക്കുള്ള ഭക്ഷ്യധാന്യങ്ങൾ കരസ്ഥമാക്കി കൊണ്ടുവരേണ്ട ആവശ്യകതയുണ്ടായിരുന്നു. എല്ലാറ്റിനുമുപരി അവരുടെ ഉപകരണങ്ങളുടെ ഭാരം മാത്രം ഏകദേശം ഒരു ടണ്ണിനടുത്തുവരുമായിരുന്നു. ഈ ഉപകരണങ്ങൾ ഘട്ടം ഘട്ടമായുള്ള പ്രവർത്തനത്തിലൂടെ അവർതന്നെ കൊണ്ടുപോകേണ്ടിയിരുന്നു. പർവതപ്രദേശങ്ങളും തണുത്ത കാലാവസ്ഥയും കാരണമായി, അവിടെ എത്തിച്ചേരണമെന്നുദ്ദേശിച്ചു പുറപ്പെട്ടവർക്ക് 1898-ലെ വേനൽക്കാലം വരെയും അവിടെ എത്തിച്ചേരാൻ സാധിച്ചിരുന്നില്ല. അതിനകം എത്തിച്ചേർന്നവർക്കുതന്നെ വളരെ കുറച്ച് അവസരങ്ങൾ മാത്രമേ കണ്ടെത്തുവാൻ സാധിച്ചുള്ളു, പലരും നിരാശരായി തിരിച്ചുപോകുകയും ചെയ്തു.
ക്ലോണ്ടിക് ഗോൾഡ് റഷ്
അലാസ്കയിലെ ക്യാനഡ നോമിനു കാനഡയിലെ